《辰阳舟次蒋春岩观察绍宗 其十》
清代·黄本骥

一枕羲皇稳卧身，饥驱频逐五溪人。碧萝深处啼山鬼，铜鼓声中赛水神。

对镜始惊须发改，衔杯方觉友朋真。故园此日花无赖，扫径应添几许尘。

作者简介：清湖南宁乡人，字仲良，别号虎痴。道光元年举人。官黔阳教谕。通经史，尤喜金石，有痴名。尝聚秦汉以来金石文字数百种。有《圣域述闻》、《古志石华》、《嵰山绀雪》等。